ร้าน Chee Kei เป็นร้านบะหมี่ที่ได้มาตรฐานทั้งรสชาติ และราคา และมีอยู่หลายสาขา คือที่ Mongkok, Central, Kowloon Bay, Causeway Bay, Wan Chai และ Tsim Sha Tsui  ผมแวะมาทานที่สาขา Langham Place เป็นศูนย์การค้าในย่าน Mong Kok ค่อนข้างสะดวกในการเดินทาง บะหมี่เกี๊ยวที่ฮ่องกงรสชาติคล้ายๆ กัน แต่ติดใจในรสชาติน้ำซุป แถมที่นี่เขายังมีเครื่องปรุงรสพิเศษเป็น น้ำพริกเซี่ยงไฮ้คล้ายซอสเอ็กซ์โอใส่กังป๋วย สามารถซื้อกลับบ้านได้ด้วย นอกจากบะหมี่เกี๊ยวแล้ว อีกเมนูที่ดังไม่แพ้กันคือซุปปู ส่วนเครื่องดื่มที่ต้องสั่งทานกันทุกโต๊ะคือ Barley Juice เป็นน้ำขิงใส่ลูกเดือยและธัญพืชต่างๆ 

ถ้าสั่งบะหมี่เกี๊ยวคู่กับเครื่องดื่ม ขายเป็นเซ็ตราคาจะถูกลงเหลือ $31 HKD ครับ มาที่ฮ่องกงเมื่อไหร่ อย่าลืมแวะมาทานดูนะครับ